এম এ আই সজিব ॥ অযতœ-অবহেলায় ধ্বংস হতে চলেছে হবিগঞ্জের কয়েকটি গুরুত্বপূর্ণ প্রতœসম্পদ। ঐতিহ্যবাহী কয়েকটি ভবন, যা একটুু পরিচর্যা পেলে টিকে যেতে পারে, হয়ে উঠতে পারে পর্যটকদের দর্শনীয় স্থান। কিন্তু দীর্ঘদিন ধরেই যথাযথ রক্ষণাবেক্ষণের অভাবে ভবনগুলো জরাজীর্ণ ও দুর্বল হয়ে পড়ছে। শীঘ্রই এর স্থাপনাগুলো রক্ষায় বাংলাদেশ প্রতœতত্ত্ব অধিদপ্তরের হস্তক্ষেপ কামনা করছেন সচেতন মহল। হবিগঞ্জ শহর থেকে দক্ষিণ দিকে তিন কিলোমিটারখানেক এগোলে পাওয়া যায় বড় বহুলা গ্রাম। এ গ্রামের ভিতরে এক সময় বাস করতেন পোদ্দার পরিবার। ওই পরিবারের নামে বহুলা গ্রামের প্রবেশ পথ এলাকাটির নাম হয়েছে ‘পোদ্দার বাড়ি’। রিক্সায় বা পায়ে হেঁটে বড় বহুলা গ্রামের আধ কিলোমিটার ভেতরে প্রবেশ করলে পাওয়া যায় পোদ্দার পরিবারের বসত ভিটা। চারি দিকে তাকালে দেখা যাবে লাল ...